Reedel, 12. märtsil Nokia Kontserdimajas toimunud konkursi EESTI LAUL 2010 võitis Malcolm Lincoln Robin Juhkentali looga "Siren". Valik kümne võistluslaulu vahel tehti kahes voorus. Esimeses liideti žürii poolt ja telefonihääletusel antud punktid, nende põhjal pääsesid edasi Lenna ja Malcolm Lincoln. Teises voorus helistati 22 224 korral, võitis Malcolm Lincoln, kogudes 54% telefonihäältest. Malcolm Lincoln esindab lauluga "Siren" Eestit 55. Eurovisiooni  lauluvõistlusel Oslos, mis toimub 25.-29. mail 2010. Malcolm Lincolni järgmised esinemised on aga juba Tallinn Music Weeki raames - Rock Cafe's astub Malcolm Lincoln & Manpower 4 üles 27. märtsil algusega kell 23:00, Von Krahlis Hea Uus Heli showcase'il algusega kell 00:30.